સુરતના પોશ એરિયામાં સ્વાઇનફ્લૂનો પગપેસારો થયો હોવાનું ફલિત થયું છે. બે દિવસમાં જ પાંચ પોઝિટિવ કેસ નોંધાતા આરોગ્યતંત્ર દોડતું થઈ ગઈ હતું. એ સાથે જ આ સિઝનના કુલ પોઝિટિવ કેસની સંખ્યા 16 પર પહોંચી છે. સિટી લાઇટ રોડ પરના 53 વર્ષીય મહિલા, 51 વર્ષીય આધેડ, ભટાર વિસ્તારની 50 વર્ષીય મહિલા, પાલનપોર વિસ્તારની 65 વર્ષીય વૃદ્ધા અને કાપોદ્રા વિસ્તારની 37 વર્ષીય યુવતીનો સ્વાઇફ્લૂનો પોઝિટિવ રિપોર્ટ આવ્યો હતો. બે દિવસમાં જ પાંચ પોઝિટિવ કેસ નોંધાતા આરોગ્ય તંત્ર દોડતું થયું હતું. સુરતના કુલ સાત ઝોનમાંથી 6 ઝોનમાં સ્વાઇનફ્લૂનો પગ પેસારો થઈ ચૂક્યો છે. નોંધપાત્ર બાબત એ છે કે સ્વાઇનફ્લૂની સારવાર લેવા માટે સરકારીતંત્ર પર લોકોને ભરોસો ન હોય તેમ નવી સિવિલ હોસ્પિટલ અને સ્મીમેર હોસ્પિટલના બદલે લોકો ખાનગી હોસ્પિટલમાં સારવાર લેવાનું વધુ પસંદ કરી રહ્યા છે.